|  |
| --- |
| **Topaic: Ag tacú le Forbairt Teanga (Breith – 6 bliana)**  |
| Tarraingítear aird in *Aistear* agus in *Síolta* araon ar a thábhachtaí atá sé tacú le forbairt teanga le babaithe, naíonáin agus páistí óga. Tacaíonn idirghníomhaíochtaí mealltacha mar aon le hoideoirí aireacha freagrúla le forbairt teanga. Sa seisiún FGL gearr seo, foghlaimeoidh tú faoi roinnt straitéisí chun tacú le forbairt teanga agus í a chur chun cinn le páistí ó bhreith go sé bliana d’aois.  |
| ***Príomhnaisc**** Téama *Aistear* maidir le [Cumarsáid](https://www.curriculumonline.ie/getmedia/9ea39b63-81db-4e83-99fd-6bb40fda17f3/Communicating_GA.pdf)
* Caighdeán *Síolta* na [nIdirghníomhaíochtaí](https://siolta.ie/media/pdfs/siolta-manual-as-gaeilge.pdf)
 | **Tacaíonn idirghníomhaíochtaí mealltacha mar aon le hoideoirí aireacha freagrúla le forbairt teanga** |
|  | Ticmharc |
| Cáipéis | Tá tábhacht ag baint le cáilíocht na n‑idirghníomhaíochtaí idir oideoirí agus babaithe agus naíonáin maidir le scileanna teanga neamhbhriathartha agus briathartha a fhorbairt. Sa [doiciméad seo](https://www.aistearsiolta.ie/ga/idirghniomhaiochtai-a-chothu-agus-a-leathnu/acmhainn-le-comhroinnt/teanga-a-fheabhsu-breith-3-bliana-d-aois-1.pdf) tugtar roinnt smaointe agus straitéisí an-phraiticiúil faoin gcaoi le forbairt teanga a chur chun cinn le babaithe agus naíonáin. Ó trí go sé bliana d’aois, cuireann páistí méadú tapa ar líon na bhfocal a úsáideann siad agus athraíonn siad an chaoi a n‑úsáideann siad teanga chun cumarsáid agus foghlaim a dhéanamh. D’fhéadfadh cúpla céad focal a bheith ag páiste a shlánaíonn trí bliana d’aois agus faoin am a bheidh sé/sí sé bliana d’aois, d’fhéadfadh sé go mbeadh na mílte focal aige/aici. Sa [doiciméad seo](https://www.aistearsiolta.ie/ga/idirghniomhaiochtai-a-chothu-agus-a-leathnu/acmhainn-le-comhroinnt/teanga-a-fheabhsu-breith-3-bliana-d-aois-.pdf) tugtar roinnt smaointe agus straitéisí an-phraiticiúil faoin gcaoi le forbairt teanga a chur chun cinn le páistí óga.  |  |
| Cáipéis | Tarraingítear aird i dtéama *Aistear* na Cumarsáide ar a thábhachtaí atá sé go mbeadh deiseanna ag páistí teacht chun bheith ina n‑úsáideoirí inniúla teanga amháin ar a laghad agus feasacht agus léirthuiscint a bheith acu do theangacha eile. [Seans go tacóidh an acmhainn seo leat le páistí atá dátheangach i do shuíomh.](https://www.aistearsiolta.ie/ga/idirghniomhaiochtai-a-chothu-agus-a-leathnu/acmhainn-le-comhroinnt/tacu-le-leanai-datheangachas-a-bhaint-amach.pdf) Mar cheann den dá theanga oifigiúla atá againn, tá sé tábhachtach go mbeadh deiseanna ag páistí i suíomhanna Béarla chun an Ghaeilge a fhoghlaim ó aois an-óg freisin. [Seans go dtacóidh an acmhainn seo leat é sin a dhéanamh sa chleachtas](https://www.aistearsiolta.ie/en/nurturing-and-extending-interactions/resources-for-sharing/introducing-irish-to-children-in-english-medium-settings-3-6-years-.pdf).  |  |
| An tsúil | Is iontach an áis iad leabhair chun tacú le foghlaim agus forbairt teanga. [Breathnaigh ar an bhfíseán sé nóiméad seo](https://www.aistearsiolta.ie/ga/an-timpeallacht-foghlama-a-chruthu-agus-a-usaid/sampla-agus-smaointe-don-chleachtas/taitneamh-a-bhaint-as-leabhair-i-spasanna-eagsula.html) ar na bealaí inar féidir taitneamh a bhaint as leabhair i spásanna éagsúla, taobh istigh agus amuigh faoin aer araon.  |  |
| Cáipéis | Cuirtear go leor smaointe de leabhair ar fáil sna liostaí seo de leabhair pictiúr a d’fhéadfaí a úsáid i do shuíomh chun tacú le foghlaim agus forbairt teanga. [Leabharliostaí do bhabaithe](https://www.aistearsiolta.ie/en/nurturing-and-extending-interactions/resources-for-sharing/inclusive-picture-books-birth-18-months-.pdf)[Leabhair do naíonáin](https://www.aistearsiolta.ie/en/nurturing-and-extending-interactions/resources-for-sharing/inclusive-picture-books-1-3-years-.pdf)[Leabharliostaí do pháistí óga](https://www.aistearsiolta.ie/en/nurturing-and-extending-interactions/resources-for-sharing/inclusive-picture-books-2-5-6-years-.pdf)  |  |
| **Imlíne de pheann luaidhe** | Tá tacaíocht d’fhorbairt teanga agus forbairt teanga a chur chun cinn fite fuaite tríd an uirlis féinmheastóireachta sna hIdirghníomhaíochtaí. Seans gur mhaith leat roinnt ama a chur i leataobh chun athbhreithniú a dhéanamh air sin. [Tá an uirlis féinmheastóireachta le haghaidh babaithe agus naíonán ar fáil anseo.](https://www.aistearsiolta.ie/ga/idirghniomhaiochtai-a-chothu-agus-a-leathnu/uirlis-f-inmheast-ireachta/uirlis-feinmheastoireachta-idirghniomhaiochtai-a-chothu-agus-a-leathnu-naionain-agus-lapadain-.pdf) [Tá an uirlis féinmheastóireachta le haghaidh páistí óga ar fáil anseo.](https://www.aistearsiolta.ie/en/nurturing-and-extending-interactions/self-evaluation-tools/self-evaluation-tool-nurturing-and-extending-3-6-years-.pdf)  |  |

|  |  |
| --- | --- |
|  | **Mo phríomh-mhachnaimh tar éis na hábhair thuas a fheiceáil/léamh** **Ceisteanna le haghaidh Machnaimh:** Céard atá ag oibriú go maith duit sa réimse seo? Cé na dúshláin a raibh ort plé leo sa réimse seo? Céard a dhéanfaidh tú ar bhealach difriúil amach anseo? |
| Eochair |  |
|  | **Gníomh is féidir liom a ghlacadh. . .****Ceisteanna le haghaidh Machnaimh:** Tabhair breac-chuntas ar na hathruithe a bhfuil sé beartaithe agat iad a dhéanamh ar do chleachtas Cén chaoi a mbeidh tionchar dearfach ag na hathruithe seo ar fhoghlaim agus forbairt páistí? Smaoinigh ar na hacmhainní agus na tacaíochtaí a bheidh ag teastáil uait. Cad iad na gnéithe den obair seo ar mhaith leat tosaíocht a dhéanamh díobh agus díriú orthu sna seachtainí beaga atá romhainn? |
| Bolgán solais agus peann luaidhe | Nasc chuig an Treoir Chleachtais [Teimpléad Pleanála Gníomhaíochta Aistear/Síolta](http://aistearsiolta.ie/en/Introduction/Action-planning-tool-for-Siolta-and-Aistear/Action-planning-tool-for-Siolta-and-Aistear.pdf)  |
| Tá na hacmhainní thuas agus go leor leor eile ar fáil ar an suíomh gréasáin *Treoir Chleachtais Aistear Síolta* ar [www.aistearsiolta.ie](http://www.aistearsiolta.ie) Go raibh maith agat as cuairt a thabhairt ar an Treoir Chleachtais agus leas a bhaint aisti. |
| Ábhair Thacaíochta Bhreise |
| Léaráid dhlúth ina bhfuil daoine | Seans go mbeadh spéis agat sna hábhair thacaíochta bhreise seo ó Chomhpháirtithe Tionscnaimh Náisiúnta *Síolta Aistear*. [Ag baint sult as leabhair le do leanbh](https://ncca.ie/media/5618/enjoying-books-with-your-toddler_ga_ef4.pdf)[Ag baint sult as leabhair le do naíonán](https://ncca.ie/media/5617/enjoying-books-with-your-toddler_ef7.pdf)[Ag baint sult as leabhair le do pháiste óg](https://ncca.ie/media/5620/enjoying-books-with-young-children_ef-4_ga.pdf)Léargas – Scileanna Litearthachta Leanaí a Fhorbairt (www.gov.ie) |